Paidikion

Paidikion estas 570-paĝa literatura manuskripto pri pederasta temo, verkita ĉirkaŭ la jaro 1917 de Kenneth Searight, kreinto de la internacia helplingvo sona.

Verkita en la angla, la manuskripton konsistigas kompilaĵo de prozaj kaj versaj erotikaĵoj, entenate 137-paĝa poezia seksa membiografio de la aŭtoro, titolita "The Furnace". En parto titolita "Paidiology", la aŭtoro inkludas liston de 129 knaboj kun kiuj li havis seksrilatojn inter 1897 kaj 1917 kaj priskribas detalojn kiel ilia nomo, aĝo kaj raso, naturo de la seksrilato, dato kaj loko de ĉiu renkontiĝo (la manuskripto montras, ke li havis seksrilatojn, krom en Britujo, ankaŭ en Italujo, Egiptujo kaj Hindujo), nombro da orgasmoj kiun li havis kaj aliaj informoj. La averaĝa aĝo de la knaboj estas po 15 jaroj.Hyam, Ronald. Empire and sexuality: the British experience (angle). Manchester: Manchester University Press, 1990, p. 128White, Chris. Nineteenth-century writings on homosexuality: a sourcebook (angle). Londono: eldonejo Routledge, 1999, p. 328

La frontispico montras bildon de junulo en togo kaj sandaloj, fotografiita de Vicenzo Galdi. La ceteraj fotografaĵoj montras nudajn knabojn sidantajn sur brakseĝoj, surklinitaj en sofoj kaj stare en sugestaj pozoj, klare inspiritaj je Wilhelm von Gloeden kaj aliaj artistoj specialigitaj pri erotika fotografio de adoleskantoj; fakte, unu el la bildoj estas fotografio kaptita de Gloeden mem.Aldrich, Robert. Colonialism and homosexuality (angle). Nov-Jorko: Routledge, 2003, pp. 280-281

La verko estis neniam publikigita kaj malaperis. En 1966, Toby Hammond, londona aŭtoro kiu verkis 9-paĝan studon por la revuo International Journal of Greek Love, titolita "Paidikion: a paiderastic manuscript",Hammond, Toby. "Paidikion: a paiderastic manuscript" (angle). International Journal of Greek Love, Vol. I, n-ro 2, 1966 asertis, ke li ĝin vidis "en privata kolekto en Londono, kies posedanto aĉetis ĝin kontraŭ konsiderinda monsumo al librovendisto kiu, laŭ onidiroj, pagis duonan kronon por ĝi". Ne estas sciata kio okazis poste al la manuskripto.

 Referencoj 

Kategorio:Libroj
Kategorio:Pedofilio